**I. Lónyay Hadibajnokság**



 **„ARTE ET MARTE – Tudománnyal és fegyverrel kell küzdeni!”**

 **/Bethlen Gábor fejedelem/**

**A verseny célja**: az egyházi iskolák diákjai számára szeretnénk a honvédelem, az önzetlen hazaszeretet, a bajtársiasság ideáit közvetíteni, egyben nemes versengés közepette lehetőséget adni számukra, hogy edzettségükről és szellemi-fizikai felkészültségükről is számot adhassanak.

**Résztvevők:** Meghívás alapján egyházi középiskolák (nem kizárólag) 9- 12. évfolyamos diákjai.

**A verseny fő szervezője**: a Lónyay Utcai Református Gimnázium és Kollégium együttműködve az MH vitéz Szurmay Sándor Budapest Helyőrség Dandárral és Budapest Főváros Védelmi Bizottságával.

**A verseny ideje**: 2018. március 24. (szombat) 09.00-14.00 óra között.

**A verseny helye**: 1092 Budapest, Kinizsi utca 1-7.

**Programok:**

08.15-08.45 Regisztráció, ellátmány vételezése

09.00 Megnyitó, áhítat és a verseny megáldása

09.20-12.00 Versenyszámok

12.15 Ebéd

13.15 Eredményhirdetés

13.45 Zárás, elbocsájtó áldás vétele

**Versenyszámok:**

 Fegyveres lépcsőfutás

 Ügyességi pálya négykeréken

 Lövészet légpuskával

 Fegyverismeret

 Tornatermi akadálypálya

 Lézerlövészet

 Honvédelmi, történelmi, egészségügyi, rendvédelmi elméleti tesztek

**Verseny jellege:** Iskolák közötti csapatverseny. Csapat létszáma 4 fő. A csapat összetétele nincs meghatározva. Vegyes csapat férfi kategóriában indul.

**Nevezés**: A versenyre elektronikus úton lehet nevezni a mozes.edina@lonyayrefi.hu e-mail címre elküldött, a gimnázium honlapjáról letölthető nevezési lapon. Húsz csapat részvételére van lehetőség (iskolánként maximum két csapat jelentkezhet).

**Nevezési határidő**: 2018. március 10-én 12:00 óráig.

**Nevezési lap letölthető a** [**www.lonyayrefi.hu**](http://www.lonyayrefi.hu) **honlapról! Nevezési díj nincs!**

**Díjazás:**

**I-III. helyezett csapatok serleg, a csapat tagjai érem díjazásban részesülnek.** A kísérőtanár részére ajándéktárgyat adományoznak a rendezők.

**Dress code:** A megnyitó és záró eseményenalkalomhoz illő, társasági öltözet, a verseny ideje alatt az időjárásnak megfelelő sportöltözet, tornacipő.

A rendezvény teljes ideje alatt a rendezők minden résztvevő számára biztosítanak frissítő italt.

**Versenyszámok leírása**

**1./ Fegyveres lépcsőfutás:** a IX. kerületi Bauhaus stílusú, négy szintes, több mint 10.000 m2 iskolaépületünk két nagy lépcsőháza nagyszerű lehetőséget kínál a magas szintű láberő-állóképesség, vitálkapacitás, valamint az akaraterő és kitartás bemutatására. A szintek közötti harminc lépcsőfokon bemutatott fel- és lefele futást hátra vetett gyakorló gumi gépkarabéllyal hatják végre a diákok. A csapatok tagjainak összesített időeredménye nyomán alakul ki a sorrend.

**2./** **Ügyességi pálya négy keréken:** a csapatok izomerővel hajtott négykerekű járművekkel teljesítik a kijelölt versenypályát, a leggyengébb időeredmény kiesik, a többi összeadódik.

 **3./ Lövészet légpuskával: a** lövészet során meghatározott idő alatt a lehető legtöbb célt kell leküzdeniük a versenyzőknek, fejenként tíz lőszer felhasználásával, két légfegyver segítségével. A csapat minden tagjának (4 fő) azonos számú lövést kell leadnia, a lőgyakorlat értékelése a leküzdött célok száma szerint történik.

4**./ Fegyverismeret:** AK-47, hatástalanított gépkarabélyokat kell, minden csapattagnak időre szét- és összeszerelnie. Az időeredmények összeadódnak, a leggyengébb kiesik.

**5./** **Tornatermi akadálypálya:** A csapat minden tagja, váltóverseny-szerűen végig halad a kijelölt, tornaszerekkel és egyéb katonai eszközökkel nehezített pályán, leküzdve azokat. Minden akadályon át kell haladni, egyet sem lehet kihagyni, a csapat az utolsó versenyzőjének célvonalon történő áthaladása dönti el a sorrendet.

**6./ Lézerlövészet:** Infravörös fénnyel működő lézerpuskákkal kell, öt lövés leadásával, minél több találatot elérnie a csapatnak, az elért pontszám nyomán alakul ki a sorrend (minden csapattagnak le kell adnia az öt lövést).

**Honvédelmi, történelmi, egészségügyi, rendvédelmi elméleti teszt feladatok:** Míg a sorsolás nyomán az első tíz csapat a gyakorlati próbákat teljesíti, addig a másik tíz csapat elméleti tudásáról ad számot, majd cserélnek. A helyes válaszok száma fogja meghatározni ebben a számban sorrendet.

**Értékelés**

Minden csapat az adott versenyszámban elért helyezése szerint kap pontszámot. (Azaz, 20 csapat részvétele esetén az I. helyezett, az adott számban: 20 pontot kap, a 20. helyezett pedig 1-et. Abban az esetben, ha a csapat nem hajtja végre a feladatot, akkor nincs helyezése és pont értéke nulla.) A legtöbb pontot elért csapat végez az első helyen.

**Információ:** a versennyel kapcsolatos további információ kérhető: Tóth Csaba Csongor, +36 30/369-73-32, vagy a megadott nevezési e-mail címen, mozes.edina@lonyayrefi.hu .